ม้าตีนต้น
หลังจากเตรียมมีทีมฟุตบอลช้างสีชมพูเป็นของตัวเองแล้ว พี่บู้-ชาติชาย พยุหนาวีชัย ผู้อำนวยการธนาคารออมสิน ก็โชว์ฟิตนำทีมผู้บริหารแบงก์โดยเฉพาะที่อายุยังเยาว์ไปเตะฟุตบอลกระชับมิตรกับทีมวีไอพีเศรษฐี 31 และทีม วปอ. เมื่อเร็วๆ นี้
24 ก.ค. 2558

หลังจากเตรียมมีทีมฟุตบอลช้างสีชมพูเป็นของตัวเองแล้ว พี่บู้-ชาติชาย พยุหนาวีชัย ผู้อำนวยการธนาคารออมสิน ก็โชว์ฟิตนำทีมผู้บริหารแบงก์โดยเฉพาะที่อายุยังเยาว์ไปเตะฟุตบอลกระชับมิตรกับทีมวีไอพีเศรษฐี 31 และทีม วปอ. เมื่อเร็วๆ นี้ 
ทีมผู้บริหารแบงก์ออมสินยกทีมไปครบ ทั้งรองฯ อิสระ วงศ์รุ่ง  รองฯ ธัชพล กาญจนกูล รองฯ วิทัย รัตนากร ใส่ชุดสีชมพูใสกิ๊กลงสนาม เรียกเสียงวี้ดว้าวลั่นสนามกีฬากองทัพบก
5 นาทีแรกผู้บริหารแบงก์ออมสินยังแรงไม่ตก ยังเป็นพ่อเลี้ยงไหวอยู่ แต่เวลาเนิ่นนานไป สัก 20 นาที บรรดาผู้บริหารทั้งหลายก็เริ่มหอบ หมดแรงกันเป็นแถว ปล่อยให้ตัวจริงลงไปวิ่งไล่บอลแทน
แต่ไม่ต้องห่วงเรื่องความปลอดภัย เพราะงานนี้มีทั้งพยาบาลและรถแอมบูแลนซ์มาจอดรอปรนนิบัตินักกีฬาเต็มสูบ แบบแค่วิ่งเซก็มีคนเข้ามาดูแล้ว
สรุปผลคะแนนแข่งขัน ทีมวีไอพีเศรษฐี 31 ทำคะแนนสูงสุด  ทีมผู้บริหารธนาคารออมสิน ได้ที่ 2 และบ๊วย คือ ทีม วปอ. หลายคนนั่งดูฟุตบอลต้องร้องว่าเห็นแล้วเพลีย